ઉના શહેરના શિક્ષક સોસાયટી વિસ્તારમાં રહેતા વિપ્ર યુવક આનંદ વિનોદભાઇ જોષી નામના યુવકએ શહેરમાં ભદ્ર વિસ્તારમાં રહેતી વણીક પરિણીત યુવતી અને બ્યુટી પાર્લર ચલાવતી હોય તેના ફેસબુક આઇડી પર ફ્રેન્ડ બનાવી વિવિધ પ્રકારના ફોટા સોસીયલ મીડીયા પર વાયરલ કરેલ અને ગત તા.14 ના રોજ આ વિપ્ર યુવક વણીક પરીવારની પરણીત યુવતી ગરબી જોઇ પોતાના પરીવાર સાથે ધરે આવતા રાત્રીના સમયે યુવતીના ધર પનસે આ વિપ્ર યુવક મોટર સાયકલ પર આવેલ અને પતિ અને સંતાન સામે વણીક યુવતીને ધાક ધમકી આપી અપહરણ કરી પોતાના ધરે લઇ ગયો હતો. આ ઘટના બાદ બે સંતાનોની માતા એવી આ યુવતીને રૂમમાં પુરી દીધેલ ત્યાર બાદ ભોગ બનનાર પરણીત યુવતીના પતિ અને તેના સગા સબંધી વિપ્ર યુવકના ધરે પહોચેલા અને ભારે આજીજી અને સમજાવટ બાદ પણ યુવતીને સોપેલ નહી. અને બીજા દિવસે યુવતીને ધાક ધમકી આપી કારમાં અપહરણ કરી જુદી જુદી જગ્યા પર હોટલમાં લઇ ગયેલ અને ત્યાર બાદ વિપ્ર યુવકએ પરણીત મહીલાને ધમકાવી રાજકોટ આજી ડેમ પાસે આ વણીક યુવતીને તેના મિત્રોને બોલાવી યુવતીના જશદણ ખાતે રહેતા ભાઇને બોલાવી આ યુવતીને સોપેલ અને ત્યાર બાદ યુવતીએ પોતાના પતિને જાણ કરતા અને હજુ પણ હેરાન કરશે. તેવા વિપ્ર યુવકના ભયના કારણે આ પરણીત યુવતી પોતાના ભાઇના ધરે રહેલ અને થોડા દિવસ બાદ તે આવતા તેણે ઉના પોલીસમાં સમગ્ર ધટનાની હકીકત સાથે ૧૮ ઓકટોબરના રોજ વિપ્ર યુવક સામે ફરીયાદ આપેલ હતી. અને પાંચ-પાંચ દિવસ સુધી પોલીસે આ પરણીત યુવતીને અને તેના પરીવારને નિવેદન માટે વારંવાર બોલાવી પરેશાન કરેલ અને ગુન્હો નોધેલ નહી. આખરે પાંચ દિવસે ઉના પોલીસે આ વિપ્ર યુવક સામે બળાત્કાર કરી ધમકી આપી ફેસબુકમાં ફોટા મુકી ભોગ બનાર સાથે લગ્ન કરવા છે તેવા લખાણ મુકેલ હોય તે અંગે ઉના પોલીસે આખરે ગુનો નોંધી કાર્યવાહી કરેલ છે.